Document ID: /roh_data/filtered/fineweb-2-filterrobots_roh.jsonl.gz/9179

Var trais quarts da Svizras e Svizzers han planisà quest onn in viadi.
E la mesadad da quels vulan era realisar lur plans, sco ina retschertga da la Scol'auta da Lucerna mussa. Mintga terz dals dumandads desista dentant dals plans da vacanzas. Quels ch'han midà lur plans pervi da la crisa da corona desistan cunzunt sin viadis en l'Europa dal Sid u en l'Europa centrala.
Profitar dals plans adattads duain tenor la retschertga regiuns turisticas en Svizra. Per bleras regiuns turisticas en Svizra pudess quai esser decisiv, cunquai che blers giasts dad auters pajais vegnan a stuair desister quest onn da vacanzas en Svizra.
Per la retschertga ha l'Institut per communicaziun e marketing da la Scol'auta da Lucerna dumandà var 1'000 persunas.